סמואל פרנקלין

**סמואל דייוויד "סם" פרנקלין** (באנגלית: **Samual David "Sam" Franklin**; 25 במאי 1957 – 10 ביולי 2023) היה שחיין יהודי-אמריקאי, אלוף המכביה התשיעית (1973) במשחי הגב, אלוף המכביה העשירית (1977) ומקום שביעי באליפות ארצות הברית (1980) במשחה ל-100 מטר פרפר.

## ביוגרפיה
פרנקלין נולד וגדל בסינסינטי, אוהיו בנם של לאה וד"ר ראלף פרנקלין. משפחתו עברה לדרום קליפורניה. הוא דורג ראשון במדינה בגיל 10 ובגיל 12, וקבע שיאי תיכון בלוס אנג'לס בתיכון טוסטין. הוא למד באוניברסיטת סטנפורד (1975–1979) ושם התאמן בשחייה ושיחק בכדורמים. 

### 1973
#### אלוף המכביה בגב
בתחרויות השחייה של המכביה התשיעית שנערכו ביולי 1973 זכה ב-5 מדליות, מהן 3 זהב, 1 כסף ו-1 ארד. מדליות זהב במשחה ל-100 מטר גב בשיא מכביה חדש של 1:02.4 דקות, לפני גרג ואניולר מקנדה (1:05.0 דקות) ויואב יעקובי מישראל (1:05.0 דקות), במשחה ל-200 מטר גב בשיא מכביה חדש של 2:16.9 דקות, לפני סרג'יו רייצפלד מברזיל (2:20.3 דקות) ודייוויס מדרום אפריקה (2:22.0 דקות) ובמשחה שליחים 4x100 מטר מעורב ביחד עם אד סדלסון, אנדי להנר וג'ף לאץ בשיא מכביה חדש של 4:09.8 דקות, לפני ישראל (4:16.4 דקות) ודרום אפריקה (4:19.1 דקות). מדליית כסף במשחה ל-100 מטר פרפר בתוצאה של 59.4 שניות, אחרי אנדי להנר (58.3 שניות) ולפני ג'ף לאץ (1:00.3 דקות) ומדליית ארד במשחה ל-200 מטר מעורב אישי בתוצאה של 2:19.4 דקות, אחרי רוי אברמוביץ' מארצות הברית שקבע שיא מכביה חדש של 2:17.9 דקות וברנט זרנוביצקי משוודיה (2:18.8 דקות).

### 1977
#### אלוף המכביה בפרפר
בתחרויות השחייה של המכביה העשירית שנערכו ביולי 1977 זכה ב-3 מדליות זהב, במשחה ל-100 מטר פרפר בשיא מכביה חדש של 56.70 שניות, לפני סטיבן פומרנץ (58.47 שניות) וריצ'רד דוידסון (58.94 שניות), שלושתם מארצות הברית, במשחה שליחים 4x100 מטר חופשי ביחד עם אלן פיין, סטיבן פומרנץ והילרי ברגמן בשיא מכביה חדש של 3:34.36 דקות, לפני (3:39.45 דקות) וברזיל (:41.86 דקות) ובמשחה שליחים 4x100 מטר מעורב ביחד עם מרק היינריך ואלן פיין בשיא מכביה חדש נוסף של 4:01.10 דקות, לפני ישראל (4:04.03 דקות) וקנדה (4:05.53 דקות).

### 1979
#### סגן אלוף המכללות
באליפות המכללות של ארצות הברית שנערכה בשנת 1979 הוא זכה במדליית כסף במשחה ל-100 יארד פרפר אחרי פר ארווידסון משוודיה (47.76 שניות).

### 1980
באליפות ארצות הברית שנערכה באירוויין, קליפורניה ב-2 באוגוסט 1980 הוא סיים במקום שביעי במשחה ל-100 מטר פרפר בתוצאה של 55.54 שניות.

## חיים אישיים
לאחר סיום לימודיו עבד פרנקלין בתחום הטלקום בצפון קליפורניה ולאחר מכן בלאס וגאס, נבדה לשם עבר בשנות ה-90 כדי לטפל בסביו וסבתו. הוא המשיך לשחות עד גיל 50 עם מועדון המאסטרס של לאס וגאס. באליפות המאסטרס של ארצות הברית שנערכה בשנת 2007 הוא זכה בשתי מדליות, זהב וכסף. מדליית זהב במשחה ל-100 מטר פרפר בתוצאה של 1:03.21 דקות ומדליית כסף במשחה ל-50 מטר פרפר בתוצאה של 27.30 שניות. הוא נאלץ לפרוש בגיל 53 בעקבות פציעה. הוא נפטר בביתו בלאס וגס מדום לב כתוצאה ממכת חום.

## תארים והישגים
* בשנים 1974 עד 1980 דורג בין 25 השחיינים הטובים בעולם במשחה ל-100 מטר פרפר.
* בשנת 1990 ניכנס להיכל התהילה של הספורט היהודי בדרום קליפורניה . 

## קישורים חיצוניים

* סמואל פרנקלין, באתר *intersportstats* 
* Samual Franklin Obituary, Legacy 
* Sam D Franklin, US Masters Swimming 

קטגוריה:אמריקאים ילידי אוהיו
קטגוריה:סינסינטי: אישים
קטגוריה:שחייני גב אמריקאים
קטגוריה:שחייני פרפר
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:בוגרי אוניברסיטת סטנפורד
קטגוריה:אוהיו: שחיינים
קטגוריה:אמריקאים שנולדו ב-1957
קטגוריה:אמריקאים שנפטרו ב-2023